Vroue bevry ná motor in huis vasploeg | Maroela Media
(Foto: Reaction Unit South Africa via Facebook)
Twee vroue moes Dinsdag uit die wrak van 'n motor bevry word nadat die voertuig in 'n huis vasgeploeg het in Verulam, noord van Durban in KwaZulu-Natal.
Reaction Unit South Africa sê in 'n verklaring sy beamptes is omstreeks 12:37 na die toneel in Wickstraat ontbied. Daar het hulle 'n Mercedes-Benz aangetref wat by 'n muur teen 'n huis gelê het met twee vroue binne-in vasgekeer.
"Volgens die bestuurder was sy op pad huis toe, toe sy skielik duiselig en swak gevoel het. In plaas daarvan dat sy by haar oprit ingedraai het, het sy skielik versnel in die rigting van haar huis. Die voertuig het deur 'n houtversperring geploeg en teen die huis, wat 'n paar meter laer as die padoppervlak is, vasgejaag," lui die verklaring.
Volgens Reaction Unit South Africa moes die Ethekwini-brand-en-reddingsdienste lugdruktoerusting gebruik om die passasiersdeur oop te maak en die vroue te bevry. Die 68-jarige bestuurder het kop- en rugbeserings opgedoen, terwyl die passasier nie beseer is nie.
Die bestuurder is deur paramedici na 'n hospitaal in Umhlanga geneem.
Ontbinde liggaam in spruit aangetref
LandVis · 1 maand gelede
Eish – amper 'n groot tragedie en ek wonder hoe die versekering hierna gaan kyk!
Hanna Hoekom · 1 maand gelede
Mens noem dit n ongeluk.
Gedek.? Ja 100%
N 16 jarige agter die stuur sonder toestemming is nie n ongeluk nie
emily · 1 maand gelede
Hoekom nie net aftrek nie.
Marius · 1 maand gelede
Goeie oefening vir die nooddienste…
Johann van Cullinan · 1 maand gelede
Ek het simpatie. Ek is nou 44 jaar oud en so. 2 jaar gelede het ek een Sondagmiddag aan tafel gesit en eet wn skielik het dit gevoel of ek narkose kry. Die uit einde was ñ stent. Ek was gesond en naie aktief. Ñ vernoude aar in die hart was die oorsaak.
Sterkte aan die vroue
SjN · 1 maand gelede
Die 68 jarige ruiter kon toe nie die vurige perd hanteer nie.
Ouma Scooter · 1 maand gelede
Dit gebeur. Onbeheerde Bloeddruk of diabeet kan moontlik oorsaak wees. Ons het al paar sulke gevalle hier gehad. Of n lamppaal getref of deur n muur of ketting botsing veroorsaak. Gebeur in n split sekonde. Sterkte aan pasiente